Diari Oficial de la Generalitat Valenciana


Sumari del DOGV 7150, del 12-11-2013 (2013/10732)

RESOLUCIÓ de 8 de novembre de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni de col·laboració entre el Ministeri d'Agricultura, Alimentació i Medi Ambient i la Generalitat pel qual s'actualitza el conveni relatiu a actuacions de conservació en la Xarxa Natura 2000.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7150

Data del DOGV
:   12-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10484


Data del document
:   08-11-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 8 de novembre de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni de col·laboració entre el Ministeri d'Agricultura, Alimentació i Medi Ambient i la Generalitat pel qual s'actualitza el conveni relatiu a actuacions de conservació en la Xarxa Natura 2000. [2013/10073]  
El Ministeri d'Agricultura, Alimentació i Medi Ambient i la Generalitat han subscrit, prèvia tramitació reglamentària, el 16 de setembre de 2013, el conveni de colaboració pel qual s'actualitza el conveni relatiu a actuacions de conservació en la Xarxa Natura 2000.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, és procedent la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 1198/2013 i que figura com a annex d'esta resolució.  
  
València, 8 de novembre de 2013.- La directora general del Secretariat del Consell i Relacions amb les Corts: Marta Martí Arador.  
  
Conveni de colaboració pel qual s'actualitza el conveni de colaboració entre el Ministeri d'Agricultura, Alimentació i Medi Ambient i la Generalitat Valenciana, a través de la Conselleria d'Infraestructures, Territori i Medi Ambient, relatiu a actuacions de conservació en la Xarxa Natura 2000  
  
València, 16 setembre de 2013  
  
Reunits  
D'una part, Federico Ramos de Armas, secretari d'Estat de Medi Ambient del Ministeri d'Agricultura, Alimentació i Medi Ambient, nomenat pel Reial Decret 2023/2011, de 30 de desembre, en virtut de l'Orde de Delegació AAA/838/2012, de 20 d'abril, sobre delegació de competències del Ministeri d'Agricultura, Alimentació i Medi Ambient.   
  
De l'altra part, Isabel Bonig Trigueros, consellera d'Infraestructures, Territori i Medi Ambient, en virtut del Decret 20/2012, de 7 de desembre, del president de la Generalitat, pel qual es nomenen consellers, secretari i portaveu del Consell (DOCV 10.12.2012), en nom i representació d'esta, expressament autoritzada per a este acte per Acord del Consell de data 13 de setembre de 2013.   
Ambdós parts, en la qualitat en què cada una intervé, es reconeixen recíprocament la capacitat per a l'atorgament d'este conveni, a efectes del qual  
  
Exposen  
Primer. Que ambdós parts, amb data 27 de maig de 2010, van subscriure un conveni relatiu a les actuacions de conservació en la Xarxa Natura 2000, amb un import màxim d'inversió pel Ministeri de Medi Ambient i Medi Rural i Marí de 27.260.279,00 €, a desenrotllar en el període 2010 al 2014.  
Segon. Que, per motius d'índole pressupostària referits als exercicis 2010 i 2011, va ser necessària una modificació del conveni vigent. La modificació aprovada, amb l'acord previ del Comité Bilateral de Seguiment, va afectar la clàusula tercera. El conveni de modificació va ser firmat el 24 de maig de 2011. La clàusula tercera establia la distribució de les anualitats entre els anys 2010 i 2014.  
Tercer. Que el Reial Decret 401/2012 de 17 de febrer, pel qual es desenrotlla l'estructura orgànica bàsica del Ministeri d'Agricultura, Alimentació i Medi Ambient atribuïx a la Direcció General de Qualitat i Avaluació Ambiental i Medi Natural la programació dels projectes de biodiversitat susceptibles de finançament amb fons europeus, funcions abans atribuïdes a la Direcció General de Medi Natural i Política Forestal.  
Quart. Que l'aprovació dels Pressupostos Generals de l'Estat l'any 2012, fa necessària una nova modificació del conveni, que reduïx l'import de la inversió màxima de l'Estat a la quantitat de 5.804.667,36 €, redistribuïx les anualitats previstes, prorroga la seua vigència fins al 31 de desembre de 2015, així com actualitza el conjunt de les actuacions previstes dins del marc financer que es preveu en els pressupostos aprovats.  
Quint. Que motius de simplificació administrativa i economia procedimental aconsellen aprofitar la tramitació de la nova modificació i pròrroga d'este conveni per a refondre en un únic text el conveni originari i les seues successives modificacions, facilitant d'esta manera la seua interpretació i aplicació, i dotant de més seguretat jurídica les actuacions de les parts.  
Per tot això, les parts acorden subscriure el present conveni, el text del qual és el que es formula.  
  
  
Conveni entre el Ministeri d'Agricultura, Alimentació i Medi Ambient i la Generalitat Valenciana, a través de la Conselleria d'Infraestructures, Territori i Medi Ambient, relatiu a actuacions de conservació en la Xarxa Natura 2000  
  
Primer  
L'Administració General de l'Estat, en virtut del que disposa l'article 149.1.13a de la Constitució i en el 7 de la Llei 42/2007, de 13 de desembre, de Patrimoni Natural i la Biodiversitat, i la Generalitat en virtut del que disposa l'article 56.6 de la Llei Orgànica 1/2006, de 10 d'abril, de reforma de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, exercixen les competències en les matèries objecte del conveni que fonamenten les actuacions objecte d'este en règim de colaboració.  
  
Segon  
La Xarxa Natura 2000 constituïx un dels instruments més valuosos amb què compten els països de la Unió Europea per a conservar la seua biodiversitat i cal, per tant, emprendre mesures dirigides tant a la conservació i restauració d'hàbitat essencials com a la conservació, recuperació i reintroducció d'espècies de flora i fauna.  
  
  
Tercer  
L'Estratègia espanyola per a la conservació i l'ús sostenible de la diversitat biològica, aprovada per la Conferència Sectorial de Medi Ambient de 1998, estipula que l'aportació espanyola a la Xarxa Natura 2000 ha de ser, a llarg termini, una de les columnes vertebrals de l'ordenació territorial de l'Estat i de les comunitats autònomes, i l'Estat pot mantindre la coordinació existent. Destaca igualment esta estratègia que haurà de donar-se prioritat a la informació sobre biodiversitat a la població local des de les àrees protegides, reforçant-se les vies de coordinació entre les administracions implicades.  
  
Quart  
El Pla Estratègic del Patrimoni Natural i de la Biodiversitat 2011-2017, aprovat pel Reial Decret 1274/2011, de 16 de setembre, en aplicació de la Llei 42/2007, de 13 de desembre, del Patrimoni Natural i la Biodiversitat, aposta per la colaboració de l'Administració General de l'Estat amb la Generalitat Valenciana, per a recolzar i protegir les actuacions que la Generalitat ja està realitzant o proposa en el seu corresponent document estratègic de planificació, així com a coordinar estes actuacions amb les accions que la mateixa Administració General de l'Estat, a través del Ministeri d'Agricultura, Alimentació i Medi Ambient, emprén per a la posada en pràctica de forma coherent d'una política de conservació i millora de la diversitat biològica en els espais, inclosos en àrees protegides i, en especial, els pertanyents a la Xarxa Natura 2000.  
En conseqüència i amb la finalitat d'impulsar les actuacions de conservació i millora de la diversitat biològica dels espais de la Xarxa Natura 2000 que realitza la Direcció General de Qualitat i Avaluació Ambiental i Medi Natural, i la Conselleria d'Infraestructures, Territori i Medi Ambient de la Generalitat Valenciana, ambdós parts subscriuen el present conveni de colaboració amb subjecció a les clàusules següents:  
  
Clàusules  
  
Primera. Objecte del conveni  
El present conveni té per objecte articular la colaboració entre el Ministeri d'Agricultura, Alimentació i Medi Ambient i la Generalitat Valenciana en relació amb les actuacions en matèria de diversitat biològica en els espais de la Xarxa Natura 2000 en el territori de la Generalitat Valenciana.  
  
Segona. Actuacions  
La Direcció General de Qualitat i Avaluació Ambiental, i Medi Natural (d'ara en avant DGCEA i MN) del Ministeri d'Agricultura, Alimentació i Medi Ambient realitzarà les actuacions que es recullen en l'annex I al present conveni entre els anys 2010 al 2015.   
  
Tercera. Inversió  
L'execució per l'Administració de l'Estat del conveni fins a l'exercici 2012 ha sigut la següent :  
  
Anualitats Import -  
7161 387.547,11  
2011 2.000.933,43  
2012 2.001.974,28  
  
  
La inversió total màxima que realitzarà la Direcció General de Qualitat i Avaluació Ambiental, i Medi Natural per a la realització de les actuacions incloses en l'annex I, en el període 2013 a 2015 considerat serà igual a un milió tres-cents trenta-dos mil set-cents cinquanta-quatre euros amb cinquanta-quatre cèntims (1.332.754,54 €), amb la següent distribució per anualitats:  
  
Anualitats Import -  
0546 064.881,05  
8634 381.792,92  
3490 818.786,57  
Total 1.332.754,54  
  
  
La inversió aprovada cada any no podrà superar l'import establit per al dit any en eixa distribució d'anualitats. La dita inversió s'entén condicionada a les disponibilitats pressupostàries que es fixen anualment en la Llei de Pressupostos Generals de l'Estat.  
No obstant això, podran realitzar-se noves distribucions anuals que modifiquen la inicialment acordada per mitjà de la subscripció de les corresponents addendes entre les parts, que igualment s'entendran condicionades a les disponibilitats pressupostàries que es fixen anualment en la Llei de Pressupostos Generals de l'Estat.  
Per la seua banda, la Conselleria d'Infraestructures, Territori i Medi Ambient de la Generalitat Valenciana, en el marc de les activitats que li són pròpies, realitzarà durant el període 2010 al 2015 actuacions de redacció dels projectes, redacció dels estudis d'impacte ambiental o altres estudis i documents, quan foren necessaris per a aprovació dels projectes o adquisició de béns, la direcció de les obres i la de coordinació de seguretat i salut d'estes.  
  
Quarta. Incidències en l'execució de les obres  
Si en el normal desenrotllament d'una obra, i d'acord amb el que preveu el Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, es produïx, com a conseqüència de l'elevació dels impostos aplicables, una elevació del pressupost dels projectes, s'haurà de reajustar o reduir el seu pressupost, a través de modificats dels projectes, per a absorbir l'increment del pressupost produït per l'elevació dels impostos. Sempre que la modificació del contracte siga procedent de conformitat amb la mateixa Llei de Contractes.  
  
Quinta. Procediment d'execució  
Les actuacions corresponents al Ministeri d'Agricultura, Alimentació i Medi Ambient seran realitzades a càrrec de l'aplicació pressupostària 19.09.520M.739 de la DGCEA i MN, i seran licitades, adjudicades, gestionades, inspeccionades, i rebudes pel dit òrgan.  
  
La Generalitat Valenciana assumirà d'acord amb el Ministeri d'Agricultura, Alimentació i Medi Ambient, al si del Comité Bilateral de Seguiment a què es referix la clàusula octava, les funcions de redacció dels projectes i direcció de les obres, així com si és el cas, les de coordinació de seguretat i salut. El nomenament del director d'obra, i del coordinador de seguretat i salut correspondrà a l'òrgan de contractació competent del Ministeri d'Agricultura, Alimentació i Medi Ambient, a proposta de la Generalitat. La supervisió tècnica dels projectes correspondrà a l'Oficina de Supervisió de Projectes de la DGCEA i MN.  
Així mateix, la Generalitat garantirà la plena disponibilitat dels terrenys afectats.  
Al finalitzar les actuacions, el Ministeri d'Agricultura, Alimentació i Medi Ambient farà entrega de les obres o propietats adquirides en el present conveni a l'Administració autonòmica, per a la seua gestió i conservació.  
  
Sexta. Projectes  
Els projectes hauran de vindre acompanyats de la documentació preceptiva per a la seua tramitació, d'acord amb el Text Refós de la Llei de Contractes del Sector Públic (acta de replantejament, disponibilitat dels terrenys, etc.) i inclourà una còpia del projecte en format digital.  
Si cal sotmetre el projecte al procediment d'avaluació d'impacte ambiental, d'acord amb la legislació vigent, el projecte haurà de vindre acompanyat de la corresponent documentació ambiental.  
  
De la mateixa manera, s'acompanyarà el corresponent certificat de no afecció a la dita xarxa (Declaració de l'autoritat responsable de supervisar els llocs de la Xarxa Natura 2000), i podrà incloure, si cal, un informe o estudi específic d'afecció mediambiental (article 6 de la Directiva 92/433/CEE del Consell) on s'arreplegue l'avaluació de l'actuació en relació amb les possibles repercussions sobre els hàbitats i tàxons propis del lloc. El projecte corresponent haurà de reflectir els possibles condicionants de l'execució de les obres que preveja el dit informe d'afecció.  
  
Sèptima. Marc d'actuació  
Les actuacions que s'executen en desplegament d'este conveni hauran d'ajustar-se al que preveu el Pla Estratègic del Patrimoni Natural i de la Biodiversitat 2011-2017, aprovat pel Reial Decret 1274/2011, de 16 de setembre, en aplicació de la Llei 42/2007, de 13 de desembre, del Patrimoni Natural i la Biodiversitat, i hi tenen cabuda les actuacions per a la recuperació d'espècies de fauna i flora en perill d'extinció, la construcció de centres de recuperació d'espècies en perill d'extinció, centres d'interpretació de la Xarxa Natura 2000 i d'Espais Naturals Protegits, o altres actuacions en aplicació d'este en la recuperació d'Espais de Xarxa Natura 2000.  
  
  
Octava. Comité Bilateral de Seguiment  
1. Per a l'impuls, seguiment i control de les actuacions incloses en l'àmbit d'aplicació d'este conveni de colaboració, així com per a la seua interpretació, es constituirà un Comité Bilateral de Seguiment que estarà facultat per a:  
- Comprovar que els projectes i treballs emanats de l'aplicació d'este conveni s'ajusten als seus continguts.  
- Proposar l'ajust del contingut i l'import de les anualitats de les actuacions que figuren en l'annex I d'este conveni, sempre que no se supere l'import de la inversió total establida en la clàusula tercera, ni que es modifiquen els imports de les anualitats indicades en la dita clàusula.  
- Proposar les modificacions del pressupost a què es referix la clàusula quarta d'este conveni.  
- Aclarir i resoldre de mutu acord qualsevol qüestió referida a l'execució d'este conveni.  
2. El Comité Bilateral de Seguiment estarà compost per:  
- Dos representants del Ministeri d'Agricultura, Alimentació i Medi Ambient, designats per la directora general de Qualitat i Avaluació Ambiental i Medi Natural, un dels quals actuarà com a secretari amb veu però sense vot sobre les decisions a debatre pel Comité Bilateral de Seguiment.  
- Dos representants de la Generalitat Valenciana, nomenats per la consellera d'Infraestructures, Territori i Medi Ambient.  
- Un representant de la Delegació del Govern a València, designat pel delegat del Govern.  
3. El Comité Bilateral de Seguiment estarà presidit pel representant de la Direcció General de Qualitat i Avaluació, i de Medi Natural, i es reunirà almenys una vegada en el primer quadrimestre de cada any.  
  
4. Se regirà en el seu funcionament pels articles 22 a 25 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Novena. Vigència del conveni  
El conveni estarà vigent fins al 31 de desembre de 2015. Podrà prorrogar-se per acord entre les parts abans de la seua expiració, a proposta del Comité Bilateral de Seguiment, sempre que les parts aproven nous annexos d'inversions, amb la tramitació i aprovació prèvia del corresponent acord de pròrroga.  
  
Deu. Modificació i resolució  
Qualsevol de les parts podrà proposar la revisió d'este conveni en qualsevol moment per a introduir-hi les modificacions que estimen pertinents. Si es produïx la revisió de les clàusules del conveni, els canvis corresponents s'hi hauran d'incorporar i ser subscrits per les parts. La incorporació d'addendes no suposarà la revisió de les clàusules d'este conveni. Estes addendes estaran subjectes als tràmits que en el seu moment siguen preceptius.  
Seran causes de resolució anticipada d'este conveni les següents:  
  
- El mutu acord de les parts que el subscriuen.  
- L'entrada en vigor de les disposicions legals o reglamentàries que determinen la seua extinció.  
- L'incompliment de qualsevol de les seues clàusules.  
- Per acord d'una de les parts firmants, amb un preavís de tres mesos. En este cas les actuacions en curs no es veuran afectades i seguiran en marxa fins a la seua conclusió.  
  
Onze. Règim jurídic i jurisdicció  
Este conveni està subjecte al que disposen els articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Qualssevol qüestions que se susciten quant a l'aplicació, interpretació i efectes d'este conveni que no queden resoltes pel Comité Bilateral de Seguiment, seran resoltes pels òrgans de la jurisdicció contenciosa administrativa.  
  
Dotze. Publicitat de les actuacions  
En les actuacions que es desenrotllen a l'empara d'este conveni serà obligatòria la senyalització d'estes amb l'emblema del Ministeri d'Agricultura, Alimentació i Medi Ambient i de la Generalitat Valenciana, i si és el cas, del fons europeu cofinançador FEDER, com a entitats finançadores de les inversions.  
Per a la deguda constància del que s'acorda i en prova de conformitat les parts firmen el conveni, per triplicat exemplar, en el lloc i la data indicats en l'encapçalament.  
  
El secretari d'Estat de Medi Ambient: Federico Ramos de Armas.  
  
  
La consellera d'Infraestructures, Territori i Medi Ambient: Isabel Bonig Trigueros.